Lav et referat af nedenstående tekst:

Tekst:
De besparelser for en kvart milliard kroner, der lægges op til i Aalborg Kommune, falder ikke god jord hos flere byrådsmedlemmer. Heriblandt Per Clausen fra Enhedslisten, der er rådmand for Klima og Miljø. - Budgetforslaget indeholder en lang række forslag til besparelser, som er helt uacceptable. Det rammer udsatte borgere, det forebyggende arbejde og driften af velfærden hårdt, og det kommer vi ikke til at medvirke til, siger Per Clausen (EL). Aalborg Kommune skal spare en procent af kommunens driftsbudget i 2024, to procent i 2025 og 2,5 procent frem mod 2026. Der er i budgetforslaget lagt op til at spare 80 millioner på skoleområdet. Enhedslisten mener dog, at budgettet kan komme til at hænge sammen uden at spare på velfærd. - Man har sparet penge op til en motorvej over Egholm. Det synes jeg, vi skal droppe, siger Per Clausen. Hvis Aalborg Kommune lader være med at medfinansiere Egholm-motorvejen betyder det ifølge Enhedslisten, at der kan tilføres kommunekassen i alt 270 millioner kroner de næste fire år. Borgmester afviser ikke skattestigning Derudover foreslår Enhedslisten, at kommuneskatten sættes op med 0,2 procent. - Det har andre kommuner været nødt til at gøre i de seneste år, og nu er turen kommet til Aalborg Kommune, siger Per Clausen. Borgmester Lasse Frimand Jensen (S) afviser ikke, at en skattestigning kan komme på tale. - Vi har historisk set været imod at sætte skatten op, fordi en kommunal skattestigning rammer socialt skævt, men vi kan se, at de forslag, der er til besparelser, også rammer socialt skævt, siger Lasse Frimand Jensen. - Derfor er vi åbne over for at diskutere en skattestigning. Kommunerne kan ikke sætte skatten op uden konsekvenser. Hvis Aalborg Kommune hæver skatteprocenten, vil man sandsynligvis skulle betale en bod til staten. Ifølge Enhedslisten vil en skattestigning dog stadig føre til, at der kommer flere penge i kommunekassen. - Det giver 76,6 millioner om året før eventuel sanktion. Med maksimal statslig sanktion giver det 19,15 millioner i 2024, 38,30 millioner i 2025 og 2026 samt 57,45 millioner i 2027. Herefter er det ikke nogen individuel sanktion mod Aalborg Kommune, oplyser partiet. 'Der skal store forandringer til' Selvom der måtte blive tilført flere penge til kommunekassen i Aalborg, er besparelser stadig nødvendige. Per Clausen mener, at de skal findes på de områder, der ikke handler om velfærd og den grønne omstilling. - Der skal store forandringer til, hvis Enhedslisten skal være med i det endelige budget. Tror du, det er realistisk, at I kommer til at være med? - Det er jo et valg, borgmesteren har, om han vil lave et budget, hvor vi gør alt, hvad vi kan for at reducere forringelserne af velfærd og for at sikre den grønne omstilling. Den aftale kan han lave sammen med os. - Hvis han vil lave en aftale, hvor han ødelægger velfærden og holder fast i at lave en motorvej hen over Egholm, så må han finde nogle andre at lave aftalen med, siger rådmanden.

Referat:
Rådmand Per Clausen og hans parti Enhedslisten vil ikke stemme for et budget, der går ud over velfærden og den grønne omstilling.